Versindaba Nuus / Briewe Archives : Versindaba
ATKV-Skryfskool 6 – 10 Junie 2022
Vakgroep Afrikaans en Nederlands, NWU
Winterskool weer met trots in 2022 aangebied
'n Volle 37 jaar nadat die eerste Herfsskryfskool op Potchefstroom aangebied is (in April 1985), maak die ATKV-Skryfskool van die Noordwes-Universiteit steeds so – met 'n Winterskool.
Dosyne gevestigde skrywers het oor die jare hier 'n wegspringplek of hupstoot vir hul loopbane kom vind. Van 6 tot 10 Junie 2022 bied die ATKV-Skryfskool weer so 'n skolingsgeleentheid aan opkomende woordsmede op die NWU-kampus in Potchefstroom.
Soos in die verlede kom gee bekroonde skrywers wat ook boeiende geselsers is, inspirasie en wenke aan dié wat die leer wil klim as skrywers van verhale en gedigte.
Die hartklop van die Winterskool is die werkwinkels waartydens kursusgangers kan slyp aan die pennevrugte wat hulle by inskrywing moet voorlê. Ook hier neem gevestigde skrywers die leiding.
'n Ander sterkpunt van die Winterskool is dat kursusgangers uit die spreekwoordelike perd se bek kan hoor wat uitgewers verwag van skryfwerk wat die paal by manuskripkeurders behoort te haal. In 2022 kom maak verteenwoordigers van die Afrikaanse hoofstroomuitgewers weer 'n draai by die Winterskool.
Wou jy nog altyd eerstehands uitvind wat 'n stuk kreatiewe skryfwerk goed maak? Skryf dan in om die Winterskool 2022 (teen 'n 2019-prys!) by te woon. Die sluitingsdatum vir inskrywings is 27 Mei 2022.
Kom in aanraking met Kobie van Aswegen (sekretaresse) van die ATKV-Skryfskool vir meer inligting: kobie.vanaswegen@nwu.ac.za; tel. 018 299 1783.
Skakel met Thys Human, direkteur van die ATKV-Skryfskool, vir onderhoude: thys.human@nwu.ac.za; tel. 018 299 1782.
Tags: ATKV Skryfskool 2022
Ons dink aan ons landgenote wat deur die verwoestende oorstromings in KwaZulu-Natal geraak word en spesifiek dié wat geliefdes tydens die stormramp verloor het. Talle persone word nog vermis. Die dodetal styg steeds soos daar gesoek word na persone wat deur die water meegesleur is.
Die afgelope maand was daar ook hartseer nuus oor die heengaan van verskeie geliefde bevorderaars en beoefenaars van Afrikaanse skryfkuns. In 'n boodskap hieroor skryf ons voorsitter, Bernard Odendaal:
"'Die afdraand van die dag is kil. Hoe skielik het dit aand geword?' klink die digterlike woorde van Olga Kirsch in 'n mens op. Maar ook: "Metafore gloei in stille heldedade," soos mededigter Joan Hambidge, by wyse van 'n toespeling op een van Johan van Wyk se digbundeltitels, êrens skryf. Ons vier hulle skeppende lewens, in samehorigheid met hulle geliefdes in hierdie tyd van beproewing."
Ons betuig ons meegevoel aan die naasbestaandes van:
Prof. Jacques van der Elst: 'n gerekende akademikus en taalkenner wat 'n belangrike bydrae gemaak het tot die bevordering van Afrikaans, onder meer in sy hoedanigheid as voormalige uitvoerende hoof van die Suid-Afrikaanse Akademie vir Wetenskap en Kuns en die Afrikaanse Taalraad. Lees hier meer.
Derick van der Walt: die skrywer van deernisvolle jeugboeke soos Willem Poprok en Lien se lankstaanskoene. "Dit is hartseer om te dink dat daar nie nog 'n Derick van der Walt-titel êrens in 'n pyplyn is nie. Hy laat 'n groot leemte in die Afrikaanse jeug- en jongvolwassenefiksiewêreld én breër. Hy kon vir almal skryf en het ook," skryf Magdel Vorster in 'n huldeblyk wat hier beskikbaar is.
Ronel Nel: vryskutjoernalis, digter, romansier en kinderverhaalskepper. Sy was onder meer die tydskrif Rooi Rose se kuns- en boekeredakteur. Nadine Petrick bring hier hulde aan haar.
Johan van Wyk: digter, dramaturg, prosaïs en literator. "'n Enorme verlies. 'n Uitsonderlike talent," skryf Joan Hambidge hier.
De Waal Venter: 'n veelsydige woordkunstenaar wat veral as digter bekendheid verwerf het, maar ook jeugverhale, kortverhale en radiodramas geskryf het. Hy het ook die Afrikaanse letterkunde verryk met sy vertalings van poësie uit die wêreldletterkunde. Lees Nini Bennett se huldeblyk hier.
De Waal Venter was sedert die totstandkoming van PEN Afrikaans 'n getroue lid van ons vereniging. Ons het verlede maand Wêreldpoësiedag herdenk deur 'n aanhaling van hom te deel.
Die oorlog in Oekraïne woed voort. Beriggewing wys enorme verliese en skokkende wandade, met oorlogslagoffers wat nou al by die tienduisende trek. Luidens berigte beskou Poetin die vredesonderhandelinge met Oekraïne as "doodgeloop".
Die Suid-Afrikaanse regering hou jammerlik voet by stuk dat hul nie die oorlog kan veroordeel of kant kies nie en het al herhaaldelik in internasionale forums buite stemming gebly hieroor.
PEN Afrikaans betreur die volgehoue versuim van die nasionale regering om standpunt teen Poetin se oorlog in te neem. Suid-Afrika behoort Rusland se optrede ten sterkste te veroordeel, in die openbaar en op die wêreldverhoog.
Ons sluit hier PEN Ukraine se jongste nuusbrief in.
In the village of Kapytolivka in the Kharkiv region, Russian occupiers detained the writer and volunteer Volodymyr Vakulenko and his son. Volodymyr's ex-wife says the reason lies in the writer's pro-Ukraine stance. He was last reachable on 7 March. We are calling upon all of you to talk and write about his case on all possible platforms. Words are also weapons.
Russia continues to commit war crimes and kill Ukrainian civilians. In the eastern and southern parts of Ukraine, Russia is launching missile, air and artillery strikes on cities and villages. On April 8, in striking the Kramatorsk railway station — the central hub for migrants from Donetsk and Luhansk regions — Russia killed at least 57 people, and 109 were wounded.
Evidence of war crimes by the Russian occupiers continues to be recorded in the newly liberated Kyiv, Chernihiv and Sumy regions. Horrifying photos of dead residents of the Kyiv region, whose bodies were left on the streets, or hastily buried, continue to shock Ukrainians and the rest of the world. The "special operation" of the Russian troops is quite literally a genocide of the Ukrainian people.
In liberated Irpin, evidence emerged that Russians had destroyed the Writers' Creativity House, where famous Ukrainian writers used to work and live. In Borodianka, Russian soldiers damaged a monument to Ukrainian poet Taras Shevchenko. In the ancient city of Chernihiv, the Russian occupiers committed more than 20 crimes against cultural heritage, including ancient cathedrals, ramparts and a citadel.
In Mariupol, the Russian invaders organised a collection point for the bodies of their victims, and are using mobile crematoria to hide their war crimes. Russia has left overwhelming evidence of torture, indiscriminate murder, rape and plunder in Bucha and other Kyiv region cities. The Kremlin is now hiding evidence of its war crimes in Mariupol, where, according to authorities, Russians killed over 10000 civilians.
According to Ukraine's Deputy Prime Minister Iryna Vereshchuk, 1,700 Ukrainians are currently being held by Russia and pro-Russian separatists. President Zelensky said hundreds of thousands of citizens in occupied regions had been deported to Russian concentration camps.
Since the beginning of the Russian invasion, thousands of Ukrainian civilians have been killed, among them at least 186 children. More than 344 children have been injured. The war has already produced over 4.5 million refugees. More than half of Ukraine's children have been displaced after one month of war.
On March 29, the poet Nadia Agafonova was killed as a result of a Russian airstrike of Mykolaiv. On the same day, 23-year-old author Dmytro Yevdokymov was killed while defending Ukraine.
On April 2, journalist Yevhen Bal died in Melekine near Mariupol. On March 18, he had been arbitrarily detained by Russian soldiers. Yevhen's house was raided and he was tortured. Severely beaten, he was released three days later. The death of Yevhen Bal is a direct consequence of the injuries inflicted by his captors. Yevhen died six days short of his 79th birthday. Bal was the author of numerous reports about the war in Ukraine, a writer, and a volunteer.
On April 3, in Nova Kakhovka, the Russian occupiers abducted a local journalist and writer, the editor of the online publication Nova Kakhovka City Oleksandr Hunko. Prior to that, his apartment was searched. A few hours earlier, Nova Kakhovka.City had published a report about the forced dispersal of a pro-Ukrainian rally in the occupied city.
On April 11, it emerged, that the Russians had killed the video engineer of Chernihiv regional TV channel "Dytynets" Roman Nezhyborets.
Today in Ukraine there is no photographer whose work would not carry the warning "Sensitive content". Under bombs, missiles and cluster munitions, these people are documenting the unimaginable brutality of the Russian army that launched a full-scale war against Ukraine on February 24, 2022. They also show the heroic deeds of every Ukrainian.
In this article, PEN Ukraine introduces some of the extraordinary photographers who are risking their lives to tell the world the truth about this war.
'I'm not scared of war any more': Death and the Penguin author Andrey Kurkov on life in Kyiv (The Guardian);
50 propaganda books against Ukraine and incitement to hatred against Ukrainians from Russian publishers (Chytomo);
We, Ukrainians, unlike our dear friends from the West, know the very reason for this tragedy (Chytomo);
Ukrainian novelist Andrey Kurkov on preserving his country's culture during war (Public Broadcasting Service);
Yaroslav Hrytsak "Russia's Problems Go Far Beyond Putin" (Time);
Peter Pomerantsev "Ukraine Is Our Past and Our Future" (Time);
Nataliya Gumenyuk "After the horrors of Bucha, Ukrainians have changed the way we look at this war" (The Guardian);
Timothy Snyder "Russia's genocide handbook" (Thinking about…);
Oleh Kotsarev "Number one russophobe" (Chytomo);
Valerie Hopkins "For Ukrainian Writer, War Evokes Scars of Time in Captivity" (The New York Times);
Rostyslav Semkiv "How Russian literature serves Russian Imperialism" (The Ukrainian Week);
Alessandro Achilli "Ukrainian literature's history is a mouthpiece for a denied community" (The Sydney Morning Herald);
Putin's Attack on Ukraine is an Attack on Its Language: Poetry by Kateryna Kalytko (Literary Hub);
Jennifer Wilson "The Scars of Ukraine's War, Illuminated in Fiction" (The New York Times);
Ostap Ukraiinets "Zeitgeist. Dostoevsky as a reason for war" (Ukrainer);
Yulia Kovalenko "Fifty Shades of (Neo)Colonialism in Russian Filmmaking" (Share the Truths);
Jurij Andruchowycz "Po Buczy" (Nova Polshcha in Polish).
Dialogues on War: Iryna Slavinska and Melinda Haring (On April 13, 4 PM Kyiv time);
Dialogues on War: Volodymyr Yermolenko and Peter Pomerantsev (video);
Dialogues on War: Ola Hnatiuk and Edward Lucas (video);
Dialogues on War: Andriy Kurkov and Georgina Godwin (video);
Dialogues on War: Kateryna Mikhalitsyna and Michael Katakis (video);
Dialogues on War: Oleksandr Mykhed and Witold Szabłowski (video);
Dialogues on War: Iryna Karpa and Edith Eger (video);
Dialogues on War: Natalka Snyadanko and Margaret Atwood (video);
Dialogues on War: Anna Vovchenko and Slavenka Drakulic (text).
RSG en Sanlam se radiodrama-skryfkompetisie aangekondig
Die RSG Sanlam Radiodrama-skryfkompetisie is vanjaar 26 jaar oud. Dié jaarlikse kompetisie kan bestempel word as die oudste dramakompetisie in Suid-Afrika wat Afrikaanse radiodrama bevorder en bekroon. Die kompetisie het oor dekades die Afrikaanse kunstebedryf gevoed, en werk geskep vir skrywers, akteurs en regisseurs.
Die totale prysgeld beloop vanjaar R115 000. Die skrywer van die wendrama ontvang R50 000, die naaswenner R25 000 en die drama wat die derde plek beklee, verdien R15 000. Die wenner in die kategorie Jong Skrywer (jonger as 30 jaar) sal ook R15 000 ontvang. 'n Bykomende merieteprys van R10 000 word toegeken vir 'n drama met belofte wat nie vir die skrywer daarvan een van die eerste vier pryse kon opraap nie.
Die sluitingsdatum vir inskrywings is Maandag 1 Augustus 2022. Inskrywings kan per e-pos gestuur word na radiodrama@rsg.co.za. Raadpleeg die handleiding vir die teksformaat, reëls asook inskryfvorm. Die handleiding is onderaan hierdie webblad beskikbaar om af te laai. Belangstellendes kan hier na 'n slypskool luister.
Kortlyste aangekondig: UJ-pryse 2022
Baie geluk aan die skrywers wat die kortlyste vir die 2022 UJ-pryse gehaal het.
Die UJ-pryse vir Afrikaans word sedert 2000 jaarliks toegeken aan skrywers van uitsonderlike Afrikaanse boeke. Die UJ-prys vir Afrikaans is 'n oop kategorie vir boeke van enige genre wat in Afrikaans geskryf is deur niedebutante en wat verskyn het tussen 1 Januarie en 31 Desember van die voorafgaande jaar, terwyl die UJ-debuutprys geoormerk is vir debute. Altesaam 86 titels is ingeskryf waaronder 20 debute.
Die verskraling van RSG se aktualiteitsaanbod
Veranderinge aan RSG se programme, veral die oggendprogram, het die afgelope paar weke tot ontsteltenis gelei onder diegene wat dié openbare uitsaaier se sterk aktualiteitsaanbod op prys gestel het. Die program Monitor is met 'n uur verkort en die program Praat saam, waarvan die gerekende joernalis Lynette Francis die aanbieder was, het van die lug verdwyn.
PEN Afrikaans is as organisasie gemoeid met die stand van die Afrikaanse joernalistiek, wat natuurlik radiojoernalistiek insluit. Verskeie van ons lede is joernaliste en kommentators. Vernuwing is in 'n vinnig veranderende wêreld 'n gegewe en selfs 'n lofwaardige mikpunt. Dit verg egter 'n verbeeldingsprong om die wegdoen met hierdie prominente en toeganklike gespreksruimtes oor aktuele kwessies nie ook as 'n verlies vir die openbare diskoers in Afrikaans te sien nie.
In 'n meningstuk vir Rapport skryf Pieter Malan: "RSG behoort nie net aan Afrikaanse mense in hierdie land nie. RSG ís ons. Geen stasie kan doen wat RSG doen nie – 'n allegaartjie van programme wat 'n mens alles gee van opera en slim professore wat weet waarom geitjies teen mure kan uitloop tot sterrekundiges wat geheime van die heelal verstaan. En belangrikste van als: Luisteraars kan vertel wat in die wêreld aangaan – in diepte. Nuus en aktualiteit is die ruggraat van 'n openbare uitsaaier."
Ook Ivor Price betreur die afskaling van die aktualiteitsaanbod in 'n meningstuk. Hy skryf:
"Monitor sowel as Praat saam was dekades lank die hoeksteen van openbare diskoers in die Afrikaanse leefwêreld. Die aanbieders en regisseurs het luisteraars deur die oorgang van apartheid na demokrasie gehelp, en soos 'n getroue lewensmaat gehelp om ingeligte besluite oor hul lewens, die land en die wêreld te maak. Wat nou daarvan oorgebly het, is die ekwivalent van 'n biertent by 'n kunstefees. Dit gaan lekker jolig, maar daar is helaas geen diepte nie."
Klik hier vir ons oorsig van Afrikaanse resensies wat in Maart 2022 verskyn het en digitaal beskikbaar is. Hierdie oorsigte sluit boekbesprekings, boekgesprekke en voorlesings in wat op die radio of TV uitgesaai is.
Nuwe Afrikaanse boeke in April 2022
Baie geluk aan ons lede wat hierdie maand nuwe boeke op die rakke het. Dit sluit in: Christelle van Rooyen-Wessels, Grant Jefthas, Nerine Ahlers en Wendy Maartens.
Ons sê ten slotte hartlik welkom aan die volgende nuwe lede:
Jason Demetri Hartman
Ons is bly dat julle besluit het om aan te sluit.
Tags: April 2022, PEN Afrikaans Nuusbrief
Posted in Nuus / Briewe | Comments Off on PEN Afrikaans. Nuusbrief: April 2022
PEN Afrikaans. Nuusbrief: Maart 2022
Sedert ons vorige nuusbrief het inskrywings gesluit vir die kortverhaalkompetisie wat ons vanjaar met die ondersteuning van PEN International aanbied en ons het 'n volle 290 inskrywings ontvang. Dankie vir die inskrywings en die belangstelling en sterkte aan die beoordelaars met hul groot taak. Die wenners sal nie voor Mei aangekondig word nie. Hou gerus ons webwerf, nuusbrief en sosialemedia-platforms dop.
Aansoeke vir die skrywersresidensie wat ons saam met die Jakes Gerwel Stigting aanbied, sluit 18 Maart. Lees hier meer oor hierdie besonderse geleentheid.
Verwikkelinge in Oekraïne
Die wêreld kyk saam met skok en afgryse na die verwikkelinge in Oekraïne. PEN Afrikaans veroordeel Poetin se oorlog ten sterkste en vind dit uiters betreurenswaardig dat die Suid-Afrikaanse regering gekies het om buite stemming te bly in die spesiale resolusie wat voor die Verenigde Nasies gedien het en waardeur lande hul stemme kon voeg by die veroordeling van dié militêre aggressie. Ons sluit ons stellingname hieroor onder in. Dit is ook hier op ons webwerf in Engels beskikbaar. Deel dit gerus.
PEN Afrikaans betreur die besluit van die Suid-Afrikaanse regering om buite stemming te bly in die spesiale resolusie wat gister, 2 Maart 2022, voor die Verenigde Nasies se Algemene Vergadering gedien het.
Om te kies om stil te bly in plaas daarvan om ons stem te voeg by die dringende beroep op Poetin om onmiddellik die militêre inval en aanval van Oekraïne te staak, is 'n onhoudbare morele posisie terwyl 'n sinnelose oorlog woed wat mense hul lewens en vryhede kos.
Rusland se militêre optrede teen Oekraïne is 'n skokkende en onverdedigbare skending van 'n nasie se soewereiniteit en die veiligheid en sekuriteit van sy mense. Dit is 'n aanval op demokrasie en vryheid en moet ten sterkste deur Suid-Afrika veroordeel word.
As 'n skrywersvereniging in 'n grondwetlike demokrasie wat teen groot koste tot stand gekom het, ken ons die waarde van woorde en van stemme wat opklink ​​teen sosiale onreg. Ons weet dat stilbly nie 'n opsie behoort te wees nie.
Ons moet ons stem gebruik om verenig te staan ​​in die veroordeling van hierdie onreg, gewelddadige onderdrukking en grootskaalse menseregteskendings.
President Ramaphosa, ons weet van beter en ons behoort beter te doen.
Ons is in verbinding met PEN Ukraine, wat in hierdie krisistyd insiggewende en informatiewe nuusbriewe stuur wat onder meer aanbevelings bevat oor praktiese maniere om Oekraïne te ondersteun en ons solidariteit te betoon.
In die mees onlangse nuusbrief het hulle 'n webwerf bekend gestel waar hulle die inhoud van hul nuusbriewe met 'n wyer gehoor deel. Besoek dit gerus hier: https://war.pen.org.ua/.
Pearson sien af van die besluit om die aanlyn HAT aan die mark te onttrek
Ons deel graag hier 'n mediaverklaring van die Nasionale Taalligaam vir Afrikaans van die Pan Suid-Afrikaanse Taalraad. Dit bevestig die verblydende nuus dat die aanlyn weergawe van die Handwoordeboek van die Afrikaanse Taal, wat deur Pearson Suid-Afrika uitgegee word en vanjaar gesluit sou word, nie meer aan die mark onttrek sal word nie.
Die HAT is 'n standaardwerk in Afrikaans en 'n onontbeerlike bron vir menige taalpraktisyn. Lees hier oor die ontstaansgeskiedenis en bywerkings deur die jare tot by hierdie sesde uitgawe wat gelukkig aanlyn beskikbaar sal bly.
Mag die Afrikaanse taalgemeenskap hierdie wending verwelkom deur die aanlyn HAT te gebruik en die uitgewersbesluit op hierdie manier te ondersteun.
Die Nasionale Taalliggaam vir Afrikaans van die Pan Suid-Afrikaanse Taalraad (PanSAT) neem kennis van Pearson SA se aankondiging dat hulle van hul plan afgesien het om die aanlyn weergawe van die Handwoordeboek van die Afrikaanse Taal op 4 Augustus 2022 te sluit. Ons wil eerstens graag ons dank uitspreek aan verskeie rolspelers in die Afrikaanse taalgemeenskap wat hieroor met Pearson SA in gesprek getree het ten einde hulle tot ander insigte te bring. Tweedens wil ons 'n opregte woord van dank aan Pearson rig dat hulle ingestem het om die aanlyn HAT te laat voortbestaan. Dit is verblydend om te sien dat Pearson sy gebruikers se belange op die hart dra en begrip toon vir die unieke taalsituasie in Suid-Afrika. Ons hoop is dat hierdie stap deur Pearson SA vir ander uitgewers tot voorbeeld sal strek. Ons wil ook die Afrikaanse taalgemeenskap aanmoedig om voort te gaan om Afrikaanse produkte en instellings te ondersteun. Laastens versoek ons, as PanSAT, Pearson SA om oorweging te skenk aan ander Suid-Afrikaanse tale in 'n poging om tot die bevordering van veeltaligheid en sosiale kohesie by te dra.
Die mediaverklaring is hier in Engels en Afrikaans beskikbaar.
Ons gaan vanjaar voort met ons artikelreeks "Die wêreld van die skrywer", waarin daar kwartaalliks 'n nuwe artikel verskyn.
Eerste aan die beurt is Susan Smith en die Nederlandse skrywer en digter, Els de Groen. Ons het hulle gevra om te skryf oor "die skrywer en klimaatverantwoordelikheid". Hoe kan skrywers op die klimaatkrisis reageer? Hoekom is dit vir skrywers 'n belangrike tema, of hoekom behoort dit 'n belangrike tema te wees?
Lees die stuk hier. Daar is onder meer inligting oor die Klimaatdichters, waarvan ons ons lede al in vorige nuusbriewe ingelig het en waarby verskeie Afrikaanse digters sedertdien aangesluit het.
Fakture vir ledegeld
Fakture vir 2022 se ledegeld is onlangs uitgestuur. Kontak ons gerus by penafrikaans@gmail.com as jy nie 'n faktuur ontvang het nie en graag vanjaar 'n lid van PEN Afrikaans wil wees. Baie dankie aan almal wat reeds ledegeld betaal het. Ons het groot waardering vir jul steun en betrokkenheid.
Klik hier vir ons oorsig van Afrikaanse resensies wat in Februarie 2022 verskyn het en digitaal beskikbaar is. Hierdie oorsigte sluit boekbesprekings, boekgesprekke en voorlesings in wat op die radio of TV uitgesaai is.
Nuwe Afrikaanse boeke in Maart 2022
Ons deel ten slotte 'n paar brokkies ledenuus wat gelukwensing, viering en beste wense verwerdig:
Ons ondervoorsitter, Jolyn Phillips, word vanjaar deur die KKNK vereer as uitblinker in die kunste. Sy ontvang die Kunste Onbeperk-prys vir Jong Stem.
Annie Olivier neem met ingang 1 April die leisels oor as uitgewershoof by Jonathan Ball-Uitgewers.
Dat Jean Meiring verlede jaar met 'n SALA-prys vir sy literêre joernalistiek vereer is, is reeds bekend, maar lees gerus hierdie onderhoud met hom wat onlangs op LitNet verskyn het.
Die FilosofieKafee, wat deur Lamé Ebersohn geloods is, se bedrywighede vanjaar het op 4 Maart by die Breytenbach-sentrum afgeskop met 'n gesprek tussen Breyten Breytenbach en Johann Rossouw oor die onderwerp "Waar is ons (nou)". Lees hier meer.
Tags: Maart 2022, PEN Afrikaans Nuusbrief
Posted in Nuus / Briewe | Comments Off on PEN Afrikaans. Nuusbrief: Maart 2022
PEN Afrikaans. Nuusbrief: Februarie 2022
Die jaar is al volstoom aan die gang, maar ons wil darem hierdie eerste nuusbrief van 2022 begin deur ons beste nuwejaarswense aan ons lede en ondersteuners oor te dra.
Lees verder vir 'n aankondiging oor die skrywersresidensie wat ons weer vanjaar saam met die Jakes Gerwel Stigting aanbied. Aansoeke word tans daarvoor ingewag. Daar is ook 'n herinnering aan ons kortverhaalkompetisie, inligting oor 'n internasionale poësiekompetisie, 'n kennisgewing oor fakture vir ledegeld 2022 en 'n hartlike welkom aan die nuwe lede wat onlangs by ons aangesluit het. Saam het ons 'n sterker stem.
Op daardie noot deel ons hier PEN Afrikaans se stellingname oor die Wysigingswetsontwerp op Basiese Onderwys, wat nou weer die nuus haal oor die blywende en kommerwekkende voorstel van staatseggenskap oor die taal- en toelatingsbeleide van openbare skole. Dit is wel kommentaar op 'n vroeër weergawe van die wetsontwerp, maar die kwessie én die standpunt van die bestuur van PEN Afrikaans geld steeds:
Die Jakes Gerwel Stigting en PEN Afrikaans het onlangs aangekondig dat die gesogte skrywersresidensie waarvoor opbetaalde lede van PEN Afrikaans die afgelope drie jaar kon aansoek doen, vanjaar ook oop is vir aansoeke van lede van PEN South Africa en PEN Nederland.
Na verwagting sal die Jakes Gerwel Stigting en PEN Afrikaans voortaan elke jaar twee PEN-sentrums nooi om deel te neem en só van hierdie maandlange skrywersverblyf in die Stigting se Paulet Huis op Somerset-Oos 'n selfs meer besonderse ervaring te maak.
Die doel van hierdie projek is om aan skrywers – beide opkomend en gevestig – die geleentheid te bied om vir 'n maand lank van hulle daaglikse verpligtinge te ontsnap om voltyds aan hul manuskripte te kan werk. Daar is nie 'n mentorskapelement aan die residensie nie en skrywers sal teen hul eie pas skryf en vorder.
Die historiese Paulet Huis met sy sjarmante ouwêreldsheid, ruim kamers en lowergroen tuin, bied die ideale geleentheid vir skrywers met die nodige dissipline en motivering om in 'n inspirerende omgewing aan hul manuskripte te werk.
"Ons is baie opgewonde oor die uitbreiding van 'n skrywersresidensie wat tot op datum al wonderlike vrugte afgewerp het. Dit sluit bekroonde digbundels, verruimende kinder- en jeugboeke, 'n memoir en selfs 'n album met praatpoësie in. Ons sien uit daarna om te sien wat hierdie ronde oplewer. Met aansoeke wat vanjaar soos gebruiklik van PEN Afrikaans, maar ook van PEN Nederland en PEN South Africa ingewag word, is 'n diverse groep en stimulerende gesprekke om die etenstafel reeds iets om na uit te sien," sê Theo Kemp van die Jakes Gerwel Stigting.
Die Jakes Gerwel Stigting dek die kostes van die skrywers se verblyf vanaf 6 Junie tot 3 Julie 2022, insluitende internet, skoonmaakdienste, etes (drie maaltye per dag), retoerkaartjies na Port Elizabeth, indien relevant, en vervoer van en na die lughawe.
Die koste van enige buitelandse reis om die residensie te kan bywoon, is nie ingesluit nie. Dit sal óf vir die aansoeker se eie rekening wees óf vir dié van 'n ondersteunende instansie wat daardie koste sal dek. Die Jakes Gerwel Stigting en PEN Afrikaans kan geen verantwoordelikheid daarvoor aanvaar nie.
Belangstellende skrywers moet hulle aansoeke teen 18 Maart rig aan Theo Kemp, uitvoerende direkteur van die Jakes Gerwel Stigting, by theo@jgf.org.za. Skrywers doen aansoek in die taal waarin hul skryf en die aansoek moet bestaan uit:
'n Brief ter motivering van waarom die aansoeker van die residensie gebruik wil maak en bevestiging van lidmaatskap van enigeen van die deelnemende PEN-sentrums, naamlik PEN Afrikaans, PEN Nederland of PEN South Africa
Verteenwoordigers van die Jakes Gerwel Stigting, PEN Afrikaans, PEN South Africa en PEN Nederland sal die aansoeke oorweeg, waarna onderhoude met kortlyskandidate sal plaasvind op 20 April. Die suksesvolle aansoeke sal op 25 April aangekondig word.
Hierdie persverklaring is hier aanlyn beskikbaar vir maklike verspreiding. Klik hier vir die Engelse weergawe.
Inskrywings ingewag: Toegang
Die sluitingsdatum vir Toegang, 'n kortverhaalkompetisie wat PEN Afrikaans tans met PEN International se ondersteuning aanbied, is 1 Maart om 12:00. Inskrywings kan voor dan na penkortverhaalkompetisie@gmail.com gestuur word.
Ons is baie bly oor die rits inskrywings wat reeds in hierdie posbus beland het en dankbaar vir die uitgelese beoordelaars wat die inskrywings sal lees. Heilna du Plooy sal die aanvanklike keuring behartig, waarná die wenverhale gekies sal word deur 'n beoordelaarspaneel wat uit Brian Fredericks, J.M. Gilfillan en Madré Marais bestaan.
Daar sal vyf wenverhale aangekondig word, wat elk aanlyn gepubliseer sal word.
Die kompetisieriglyne is hier beskikbaar: https://penafrikaans.org.za/toegang-n-kortverhaalkompetisie-aangebied-deur-pen-afrikaans/
Digkompetisie: "Mijn taal"
In die maand waarin Internasionale Moedertaaldag gevier word, voel dit gepas om inligting oor 'n digkompetisie met die tema "mijn taal" te deel.
Afrikaanse inskrywings vir hierdie kompetisie van die Poëziefestival Gelselaar word verwelkom. Daar is meer inligting in hierdie brief van ons voorsitter, sowel as hier beskikbaar: https://stichtingportfolio.nl/poeziefestival-2022/
Fakture vir 2022 se ledegeld sal in die tweede helfte van hierdie maand uitgestuur word. Die bedrag, wat van belasting aftrekbaar is, bly R300.00. Ons doen 'n beroep op jou om weer vanjaar by ons aan te sluit en, as jy nog nie 'n lid is nie, om een te word.
Klik hier vir ons oorsig van Afrikaanse resensies wat in Januarie 2022 verskyn het en digitaal beskikbaar is. Hierdie oorsigte sluit boekbesprekings, boekgesprekke en voorlesings in wat op die radio of TV uitgesaai is.
Fine Music Radio se boekeprogram, Boekkeuse, is 'n nuwe toevoeging, met dank aan Amanda Botha. Daar is 'n skakel waarop 'n mens kan klik om na die podsending van Januarie se aflewering te luister.